wannaphong/clean_thaiwikipedia huggingface dataset:
# งอก๋ง
งอก๋ง("จูกัดเอี๋ยนจึงมีหนังสือกล่าวโทษสุมาเจียว ไปทูลแก่พระเจ้าโจมอณเมืองลกเอี๋ยง แล้วก็ให้เกณฑ์ทหารเมืองห้วยหลำเมืองห้วยเขได้สิบหมื่นเศษ ในเมืองเกงจิ๋วได้สิบหมื่นเศษ แล้วจึงสั่งให้เตรียมม้าแลเครื่องศัสตราวุธแลสเบียงอาหารไว้ให้พร้อม แล้วจึงให้งอก๋งคนผู้ใหญ่เปนที่ปรึกษา พาตัวจูกัดเจ้งผู้บุตรไปณเมืองกังตั๋ง ให้ไปมอบไว้เปนจำนำหวังจะขอกองทัพไปช่วยกำจัด สุมาเจียวซึ่งเปนศัตรูแผ่นดิน") ("งอก๋งไปถึงเมืองโจะเทาเสียก็เข้าไปหาซุนหลิม ๆ จึงถามว่า ท่านมานี้ด้วยเหตุอันใด งอก๋งจึงว่าจูกัดเอี๋ยนเปนพี่น้องของขงเบ้งทำราชการอยู่เมืองวุยก๊ก เห็นพวกสุมาเจียวยกเจ้าแผ่นดินออกเสีย จะคิดอ่านเอาราชสมบัติเอง จูกัดเอี๋ยนจะคิดอ่านกำจัดศัตรูแผ่นดิน เห็นกำลังทหารของตัวน้อยนักจึงให้ข้าพเจ้ามาหาท่านขอกองทัพไปช่วย เกรงว่าท่านจะมิเชื่อ จึงให้ข้าพเจ้าเอาจูกัดเจ้งผู้บุตรมามอบให้ท่านไว้เปนคนจำนำ ขอให้ท่านยกทหารไปช่วย ซุนหลิมก็เชื่อจึงให้นายทหารชื่อว่าจวนต๊กจวนต๋วนสองคนเปนแม่ทัพหลวง อิ๋นจวนเปนทัพหนุน ให้จูอี้ต๋องอู่สองคนเปนกองหน้า ให้บุนขิมนำหนทาง ทหารทั้งสามกองนั้นเปนคนเจ็ดหมื่นยกไปช่วยจูกัดเอี๋ยน งอก๋งก็ลาซุนหลิมมาเมืองห้วยหลำไปแจ้งแก่จูกัดเอี๋ยนว่า ได้กองทัพเมืองกังตั๋งมาแล้ว")  (มีบทบาทในช่วงปี ค.ศ. 226-257)  มีชื่อในภาษาจีนกลางว่า อู๋ กาง  เป็นขุนนางของรัฐวุยก๊กในยุคสามก๊กของจีน มีตำแหน่งเป็นหัวหน้าเสมียน (長史 จ๋างฉื่อ) ของจูกัดเอี๋ยนขุนพลของรัฐวุยก๊ก เป็นผู้สืบเชื้อสายรุ่นที่ 16 ของอู๋ รุ่ย (吳芮) ขุนพลในยุคราชวงศ์ฮั่นตะวันตก

 ประวัติ 
ชื่อชัวซิน-ยฺหวี่ (世說新語) บันทึกว่าในปี ค.ศ. 226 มีชาวง่อก๊กกลุ่มหนึ่งขุดสุสานของอู๋ รุ่ย (吳芮) ผู้เป็นอ๋องแห่งเตียงสา (長沙王 ฉางชาหวาง) เพื่อจะนำอิฐและกระเบื้องไปใช้สร้างศาลให้ซุนเกี๋ยนในอำเภอหลินเซียง (臨湘) ศพของอู๋ รุ่ยยังคงสภาพดีเหมือนเมื่อยังมีชีวิต และเสื้อผ้าก็ไม่เปื่อย ในปีถัดมา ชายคนหนึ่งที่อยู่ในกลุ่มคนที่ร่วมขุดสุสานเห็นงอก๋งจึงพูดว่า "ท่านดูคล้ายอ๋องแห่งเตียวสาอู๋ รุ่ย แต่ร่างเล็กกว่าเล็กน้อย" งอก๋งได้ยินก็ตกใจพูดว่า "เป็นบรรพบุรุษของข้าเอง ท่านเห็นได้อย่างไร" คนผู้นั้นก็เล่าเรื่องเมื่อปีก่อนให้ฟัง งอก๋งจึงถามว่า "ท่านฝังศพกลับไปหรือไม่" คนผู้นั้นตอบว่า "ฝังทันทีเลย" นับตั้งแต่ปีที่อู๋ รุ่ยเสียชีวิตจนกระทั่งการขุดสุสานนั้นเป็นช่วงเวลาสี่ร้อยกว่าปี(黃初末，吳人髮長沙王吳芮塚，以其專於臨湘為孫堅立廟。芮容貌如生，衣服不朽。後豫發者見吳綱曰：「君何類長沙王吳芮，但微短耳。」綱瞿然曰；「是先祖也，君何由見之？」見者言所由，綱曰：「更葬否？」答曰：「即更葬矣。」自芮之卒年至塚發，四百餘年，綱，芮之十六世孫矣。) อรรถาธิบายจากชื่อ-ยฺหวี่ (ชื่อชัวซิน-ยฺหวี่) ในสามก๊กจี่ เล่มที่ 28.

ในปี ค.ศ. 257 จูกัดเอี๋ยนก่อกบฏที่อำเภอฉิวฉุน (壽春 โช่วชุน; อยู่บริเวณอำเภอโช่ว นครลู่อาน มณฑลอานฮุยในปัจจุบัน) เพื่อต่อต้านสุมาเจียวผู้สำเร็จราชการแทนพระองค์ของรัฐวุยก๊ก จูกัดเอี๋ยนมอบหมายงอก๋งที่เป็นหัวหน้าเสมียนของตนให้พาจูกัดเจ้งบุตรชายไปรัฐง่อก๊กเพื่อขอให้ง่อก๊กที่เป็นรัฐอริของวุยก๊กมาช่วยสนับสนุนการก่อกบฏ โดยให้จูกัดเจ้งอยู่เป็นตัวประกันในง่อก๊ก(遣長史吳綱將小子靚至吳請救。) สามก๊กจี่ เล่มที่ 28.

 ในนิยายสามก๊ก 
งอก๋งปรากฏเป็นตัวละครในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 111  หลังจากงอก๋งขอความช่วยเหลือจากง่อก๊กได้สำเร็จแล้วก็กลับมาที่อำเภอฉิวฉุนเพื่อรายงานให้จูกัดเอี๋ยนทราบ(吳綱回壽春報知諸葛誕。) สามก๊ก ตอนที่ 111.
# เครซี
เครซี เป็นอีพีที่สี่ของเกิร์ลกรุปเกาหลีใต้เลเซราฟิม วางจำหน่ายโดยซอร์ซมิวสิกเมื่อวันที่ 30 สิงหาคม ค.ศ. 2024 และมีห้าเพลงรวมทั้งซิงเกิลที่มีชื่อเดียวกัน อีพีมีดนตรีหลายสไตล์ รวมถึง อีดีเอ็ม เฮาส์ ร็อก และ ฮิปฮอป

 การโปรโมต 
ก่อนที่จะปล่อยอีพี เลเซราฟิมได้โพสต์วิดีโอแดนซ์ชาเลนจ์บนโซเชียลมีเดียของพวกเธอเมื่อวันที่ 23 สิงหาคม โดยนำเสนอท่าเต้นโว้กสำหรับเพลงไตเติล และเพื่อเป็นการเฉลิมฉลองการเปิดตัวอีพี ซอร์ซมิวสิกได้จัดงานปาร์ตีเปิดตัวอัลบั้มในโซลเมื่อวันที่ 29 และ 30 สิงหาคม โดยมีนิทรรศการภาพถ่ายและการฟังพร้อมคำบรรยายจากสมาชิก ในขณะที่เกฟเฟนเรเคิดส์จัดงานปาร์ตีเปิดตัวในลอสแองเจลิสเมื่อวันที่ 30 สิงหาคม

 รายชื่อเพลง 

ชาร์ต

ชาร์ตประจำสัปดาห์
+ ประสิทธิภาพชาร์ตประจำสัปดาห์สำหรับเครซี ชาร์ต (2024) ตำแหน่งสูงสุด Canadian Albums (Billboard) 81 Croatian International Albums (HDU) 3 Greek Albums (IFPI) 5 Hungarian Physical Albums (MAHASZ) 8 Japanese Combined Albums (Oricon) 2 Japanese Hot Albums (Billboard Japan) 2 New Zealand Albums (RMNZ) 26 South Korean Albums (Circle) 2 US Billboard 200 7 US World Albums (Billboard) 1

ชาร์ตประจำเดือน
+ ประสิทธิภาพชาร์ตประจำเดือนสำหรับเครซี ชาร์ต (2024) ตำแหน่ง Japanese Albums (Oricon) 4 South Korean Albums (Circle) 2

ชาร์ตสิ้นปี
+ ประสิทธิภาพชาร์ตสิ้นปีสำหรับเครซี ชาร์ต (2024) ตำแหน่ง Japanese Albums (Oricon) 39 Japanese Hot Albums (Billboard Japan) 45 South Korean Albums (Circle) 30

การรับรอง

 ประวัติการวางจำหน่าย 
+ ประวัติการวางจำหน่ายสำหรับเครซี ภูมิภาค วันที่ รูปแบบ สังกัด ต่าง ๆ 30 สิงหาคม 2024
# เพลงรักผาปืนแตก
เพลงรักผาปืนแตก เป็นละครโทรทัศน์ไทยแนวแอ็คชั่น ดราม่า และเพลงลูกทุ่ง ผลิตในรูปแบบละครแนวตะวันตก ออกอากาศทางช่อง 7 เอชดี ระหว่างวันที่ 4 กรกฎาคม ถึง 24 สิงหาคม พ.ศ. 2557 ทุกวันศุกร์ เสาร์ และอาทิตย์ เวลา 20:20 น. (เวลามาตรฐานไทย) มีจำนวนทั้งสิ้น 23 ตอน

ต่อมาในช่วงกลางปี 2563 ทางช่อง 7 เอชดีได้นำละครเรื่อง เพลงรักผาปืนแตก กลับมารีรันอีกครั้งหนึ่ง ซึ่งในขณะนั้นอยู่ในช่วงการเลือกตั้งซ่อมสมาชิกสภาผู้แทนราษฎรจังหวัดสมุทรปราการ เขต 5 พอดี จึงได้มีผู้ร้องเรียนไปยังคณะกรรมการการเลือกตั้งให้แจ้งไปทางช่อง 7 เอชดีเพื่อให้ระงับการออกอากาศเนื่องจากหนึ่งในนักแสดงคือกรุงศรีวิไล สุทินเผือก ซึ่งรับบท หลวงพ่อสิน เป็นหนึ่งในผู้สมัครรับเลือกตั้ง รวมถึงตรวจสอบช่อง 7 เอชดี และกรุง ศรีวิไล ว่ากระทำผิดกฎหมายประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร ก่อนที่ในเวลาต่อมาทาง กกต. จะตีตกคำร้องดังกล่าว

 เนื้อเรื่อง 
บ้านผาปืนแตกในช่วงปี 2512–2520 เรื่องราวเริ่มต้นเมื่อ เชน พนัญเชิง (ศรัณย์ ศิริลักษณ์) หนุ่มอารมณ์ร้อนซึ่งไปรับราชการเป็นตำรวจตระเวนชายแดนเดินทางกลับบ้านเกิด ที่บ้านผาปืนแตกและพบว่า เนื้อทอง (อธิชนัน ศรีเสวก) คนรักของเขาต้องแต่งงานกับ ชาติ ตะลุมพุก (ณัฐวัฒน์ เปล่งศิริวัธน์) ศัตรูตัวฉกาจ เขาจึงวางแผนจะพาเนื้อทองหนี แต่สุดท้ายกลับจับตัว วัลภา (แซมมี่ เคาวเวลล์) มาแทน ทำให้เกิดเรื่องราววุ่นวายตามมา

นักแสดง
 บทบาท  นักแสดงหลัก เชน พนัญเชิง / จอมโจรไอ้เสือ ศรัณย์ ศิริลักษณ์ เพลิง พญาไฟ รังสิโรจน์ พันธุ์เพ็ง วัลภา / จอมโจรนางสิงห์ แซมมี่ เคาวเวลล์ แพทย์หญิง เอื้อมเดือน รักษ์ถิ่นไทย (หมอเอื้อมเดือน) กวินตรา โพธิจักร บทบาท  นักแสดงสมทบ ฟ้าลั่น คำรามศึก พูลภัทร อัตถปัญญาพล ชาติ ตะลุมพุก ณัฐวัฒน์ เปล่งศิริวัธน์ เนื้อทอง อธิชนัน ศรีเสวก ยอด ดีเซล เจจินตัย อันติมานนท์ ร้อยตำรวจเอก สมาน รักษ์ถิ่นไทย (ผู้กองสมาน) ชาติชาย งามสรรพ์ กำนันปราบ ทองปั้น สุรวุฑ ไหมกัน น้ำค้าง ยามราตรี สิริลภัส กองตระการ ลำดวน พาเมล่า เบาว์เด้น ครูประสิทธิ์ เฉลิมพร พุ่มพันธ์วงศ์ ลายเสือ คำลือ พิพัฒน์พล โกมารทัต เขิด อติรุจ สิงหอำพล หลวงพ่อสิน กรุง ศรีวิไล จิก ทรัมเป็ต เหลือเฟือ มกจ๊ก  แสน สัปเหร่อ พิเชษฐ ศรีราชา น้อย ชะชาช่า เจเน็ต เขียว   ตุ่น บุญชู เชิญยิ้ม คม เขี้ยวพยัคฆ์ ณรัฐ พัฒนาพงศ์ชัย จ่า ทรงกรต มีไชยโย ก้าน พาดกลอน อิทธิพล หาโล๊ะ บทบาท  นักแสดงรับเชิญ สำรวย วีระชัย หัตถโกวิท พ่อของฟ้างาม สุรศักดิ์ ชัยอรรถ ทอม รอน สมูเรนเบิร์ก ฟ้างาม กรรณาภรณ์ พวงทอง ผู้พันเลิศยศ ธนายง ว่องตระกูล ทองสุก ศรุต สุวรรณภักดี  ท่านสมบัติ อธิวัฒน์ สนิทวงศ์ ณ อยุธยา
# ฮิอิโระ อิชิบาชิ
ฮิอิโระ อิชิบาชิ (, เกิด 24 สิงหาคม 2004) เป็น นักพากย์ นักแสดง และ นักร้อง ชาวญี่ปุ่น เกิดที่จังหวัดจิบะ สังกัดค่ายอาเวกซ์พิกเจอร์

อดีตนักเรียน Avex Artist Academy
# กีฬาฟุตบอลในโอลิมปิกฤดูร้อน 2024 – ทีมชาย รอบชิงชนะเลิศ
การแข่งขัน ฟุตบอลโอลิมปิกฤดูร้อน 2024 นัดชิงเหรียญทอง จะเป็นฟุตบอลนัดหนึ่งที่จะตัดสินเหรียญทองผู้ชนะของ ฟุตบอลทีมชาย ที่ โอลิมปิกฤดูร้อน 2024. แมตช์นี้จะเป็นนัดชิงชนะเลิศครั้งที่ 26 ของทัวร์นาเมนต์ฟุตบอลชายในโอลิมปิก, เป็นการแข่งขันทุกๆ 4 ปีระหว่างทีมชาติชายที่มีอายุต่ำกว่า 23 ปีของสมาคมสมาชิกของ ฟีฟ่า เพื่อตัดสินหาแชมป์โอลิมปิก. แมตช์นี้จะจัดขึ้นที่ ปาร์กเดแพร็งส์ ในกรุง ปารีส, ประเทศฝรั่งเศส, ในวันที่ 9 สิงหาคม ค.ศ. 2024. นี่เป็นรอบชิงชนะเลิศฟุตบอลชายโอลิมปิกครั้งแรกที่จัดขึ้นก่อน ทีมหญิง รอบชิงชนะเลิศ.

เส้นทางสู่นัดชิงชนะเลิศ
  รอบ  คู่แข่งขัน ผล รอบแบ่งกลุ่ม คู่แข่งขัน ผล  นัดที่ 1   นัดที่ 2   นัดที่ 3 กลุ่ม เอ ชนะเลิศ ตารางคะแนนกลุ่ม ซี รองชนะเลิศ คู่แข่งขัน ผล รอบแพ้คัดออก คู่แข่งขัน ผล  รอบก่อนรองชนะเลิศ    รอบรองชนะเลิศ 

แมตช์

รายละเอียด

 GK 16กีโยม เรสเตสRB 5 กีลีอันน์ ซิลดิลเลีย   CB 4 ลออิก บาเด  CB 2 กัสเตโญ ลูเคบาLB 3 อาเดรียง ตรุฟแฟร์   DM 6 มานู โกเน    CM 12เอนโซ มีโยต์   CM 13โฌริส โชตาร์   AM 7 มิชาเอ็ล โอลีเซCF 10อาแล็กซ็องดร์ ลากาแซ็ต (กัปตัน)   CF 14ฌ็อง-ฟิลิปป์ มาเตตาผู้เล่นสำรอง:GK 1 โอเบด อึนคัมบาดิโอDF 15บร็อดลีย์ ล็อคโก   DF 17โซอุนโกอูตู มากัสซา   MF 8 แมกห์เนส อักลีอูเช   MF 11เดซีเร ดูเอ   FW 9 อาร์โนด์ คาลีมูเอนโด   FW 18รายาน แชร์กี   ผู้จัดการทีม:ตีแยรี อ็องรี GK 1 อาร์เนา เตนัสRB 2 มาร์ก ปูบิลล์   CB 4 เอริก การ์ซิอาCB 5 เปา กูบาร์ซีLB 3 ฆวน มีรังดา    CM 6 ปาโบล บาร์ริออสCM 10อาเล็กซ์ บาเอนา    RW 14ไอมาร์ โอรอซ   AM 11เฟร์มิน โลเปซ   LW 17เซร์ฆิโอ โกเมซCF 9 อาเบล รุยซ์ (กัปตัน)   ผู้เล่นสำรอง:GK 13โฆอัน การ์ซิอาDF 12โฆน ปาเชโก    DF 15มิเกล กูตีเอร์เรซ   DF 20ฆวนลู ซันเชซ   MF 8 เบญัต ตูร์ริเอนเตส   MF 16อาดรีอัน เบร์นาเบ    FW 21เซร์ฆิโอ กาเมโย    ผู้จัดการทีม:ซานตี เดเนีย

หมายเหตุ
# อองตุ๋น
อองตุ๋น หรือ อ๋องตุ้น (เสียชีวิต ค.ศ. 256) มีชื่อในภาษาจีนกลางว่า หวาง ตุน  เป็นขุนพลของรัฐง่อก๊กในยุคสามก๊กของจีน 

 ประวัติ 
ในปี ค.ศ. 219 หลังจากลิบองโจมตีและประหารกวนอู โจโฉแต่งตั้งให้ซุนกวนเป็นขุนพลม้าทะยาน (驃騎將軍 เพี่ยวฉีเจียงจฺวิน) และตั้งให้เป็นเจ้ามณฑล (牧 มู่) ของมณฑลเกงจิ๋ว ซุนกวนสั่งให้อองตุ๋นซื้อม้าและนำไปถวายราชสำนักที่นครหลวงฮูโต๋(十二月，璋司馬馬忠獲羽及其子平、都督趙累等於章鄉，遂定荊州。是歲大疫，盡除荊州民租稅。曹公表權為驃騎將軍，假節領荊州牧，封南昌侯。權遣校尉梁寓奉貢於漢。及令王惇市馬，又遣朱光等歸。) สามก๊กจี่ เล่มที่ 47.

ในปี ค.ศ. 256 ในรัชสมัยจักรพรรดิซุนเหลียงแห่งง่อก๊กซึ่งมีซุนหลิมเป็นผู้สำเร็จราชการแทนพระองค์  ซุน เซี่ยน (孫憲; หรืออีกชื่อคือ ซุน ลฺวี่ 孫慮) ลูกพี่ลูกน้องของซุนหลิมไม่พอใจที่ซุนหลิมปฏิบัติต่อตนไม่ดีเท่าสมัยที่ซุนจุ๋นเป็นผู้สำเร็จราชการแทนพระองค์ ซุน เซี่ยนจึงร่วมมือกับอองตุ๋นวางแผนจะสังหารซุนหลิม แต่แผนการรั่วไหล อองตุ๋นจึงถูกซุนหลิมสังหาร ส่วนซุน เซี่ยนถูกบังคับให้กินยาฆ่าตัวตาย(十一月，以綝爲大將軍、假節，封永康侯。孫憲與將軍王惇謀殺綝，事覺，綝殺惇，迫憲令自殺。) สามก๊กจี่ เล่มที่ 48.(綝遷大將軍，假節，封永寧侯，負貴倨傲，多行無禮。初，峻從弟慮與諸葛恪之謀，峻厚之，至右將軍、無難督，授節蓋，平九官事。綝遇慮薄於峻時，慮怒，與將軍王惇謀殺綝。綝殺惇。慮服藥死。) สามก๊กจี่ เล่มที่ 64.
# จังหวัดสมุทรปราการในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดสมุทรปราการ พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 6 คน มีจำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนผลการเลือกตั้ง เว็บไซต์กรมการปกครอง

 ภาพรวม 

 ผลการเลือกตั้งแบบแบ่งเขต 
เขต 1 • เขต 2
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบด้วย อำเภอพระประแดง, อำเภอพระสมุทรเจดีย์ และอำเภอเมืองสมุทรปราการ (เฉพาะตำบลบางโปรง ตำบลบางด้วน ตำบลบางเมืองใหม่ ตำบลปากน้ำ ตำบลท้ายบ้าน และตำบลท้ายบ้านใหม่)

 เขตเลือกตั้งที่ 2 
เขตการเลือกตั้งที่ 2 ประกอบด้วย อำเภอบางบ่อ, อำเภอบางพลี, อำเภอเมืองสมุทรปราการ (เฉพาะตำบลบางปู ตำบลบางปูใหม่ ตำบลแพรกษาใหม่ ตำบลแพรกษา ตำบลบางเมือง ตำบลเทพารักษ์ และตำบลสำโรงเหนือ) และกิ่งอำเภอบางเสาธง
# ชื่อชัวซิน-ยฺหวี่
ชื่อชัวซิน-ยฺหวี่  ("งานเขียนใหม่ว่าด้วยเรื่องเล่าในโลก") รวบรวมและเรียบเรียงโดยหลิว อี้ชิ่ง (劉義慶; ค.ศ. 403–444) ในช่วงราชวงศ์หลิวซ่ง (ค.ศ. 420–479) ในยุคยุคราชวงศ์เหนือ-ใต้ (ค.ศ. 420–589) เป็นหนังสือรวมเกร็ดประวัติศาสตร์เกี่ยวกับบัณฑิต นักดนตรี และศิลปินชาวจีนในช่วงคริสต์ศตวรรษที่ 2-4

 เนื้อหา 
หนังสือชื่อชัวซิน-ยฺหวี่ประกอบด้วยเกร็ดประวัติศาสตร์ประมาณ 1,130 เรื่อง และแสดงเรื่องเกี่ยวกับบัณฑิต นักดนตรี และศิลปินประมาณ 600 คนที่มีชีวิตในยุคราชวงศ์ฮั่น ยุคราชวงศ์วุยก๊ก และยุคราชวงศ์จิ้น (คริสต์ศตวรรษที่ 2-4) ตัวอย่างเช่นในบทที่ 19 มีเรื่องเล่า 32 เรื่องเกี่ยวกับสตรีที่มีชื่อเสียง หนังสือเล่มนี้จึงเป็นทั้งแหล่งข้อมูลเกี่ยวกับชีวประวัติและบันทึกเกี่ยวกับภาษาปาก ข้อความต้นฉบับของหนังสือแบ่งออกเป็น 8 เจฺวี่ยน (卷 "ม้วน") แม้ว่าฉบับปัจจุบันโดยทั่วไปแบ่งเป็น 10 เล่มEndymion Wilkinson. Chinese History: A New Manual. (Cambridge, MA: Harvard University Asia Center, Harvard-Yenching Institute Monograph Series New Edition; Second, Revised printing March 2013,), p. 732.NJ Museum
# คาโอรุ วาดะ
เป็นนักประพันธ์และผู้เรียบเรียงดนตรีชาวญี่ปุ่นเขาได้ประพันธ์ดนตรีประกอบสำหรับซีรีส์อนิเมะหลายเรื่อง รวมถึง อินุยาฉะ เทพอสูรจิ้งจอกเงิน, ดี.เกรย์แมน, เซนต์เซย์ย่า ภาค The Lost Canvas จ้าวนรกฮาเดส, ซามูไรเซเว่น และล่าสุดคือ เทสล่าโน้ต

นอกจากนี้ เขายังเป็นที่รู้จักในวงกว้างมากขึ้นในกลุ่มผู้เล่นเกมทั่วโลก จากการเรียบเรียงเพลงประกอบเกมดังอย่างคิงดอมฮาตส์ และคิงดอมฮาตส์ II ให้เป็นเวอร์ชั่นสำหรับวงออร์เคสตราและเปียโน

วาดะพร้อมกับนักดนตรีคนอื่น ๆ ศึกษาที่วิทยาลัยดนตรีโตเกียว โดยมีอาจารย์ผู้ทรงคุณวุฒิอย่างอากิระ อิฟุกูเบะ และเซอิ อิเคโนะ เป็นผู้ถ่ายทอดวิชาความรู้ เขาแต่งงานกับอากิโกะ นาคากาวะ นักพากย์หญิงจากเรื่องอินุยาฉะ เทพอสูรจิ้งจอกเงิน ซึ่งพากย์เสียงโซตะ ฮิงูราชิในอนิเมะเรื่องนั้น

 ผลงาน 
 อนิเมะ 
+ รายชื่อผลงานการผลิตในอนิเมะปีชื่อหมายเหตุ 1990 ขุนพลน้อย เฮปอย 19913×3 Eyes โอวีเอ Madara โอวีเอ Hero Kaede Mosaica โอวีเอ 1992 เทคก้าแมนเบลด1993 พายุหมุน ไออ้อนลีกเกอร์ เนตรสยบมาร ภาพยนตร์ เพชฌฆาตไซบอร์ก โอวีเอ หน่วยบิน พลีชีพ โอวีเอ1994 Ginga Sengoku Gun'yūden Rai Shippū! Iron Leaguer Ginhikari no Hata no Shita ni โอวีเอ 1995 3×3 Eyes: Legend of the Divine Demon โอวีเอ 1996 GeGeGe no Kitarō (1996) ละครโทรทัศน์ชุดที่ 41997 GeGeGe no Kitarō: Obake Nighter ภาพยนตร์ มืออสูรล่าปิศาจ ภาพยนตร์ 1999 Harlock Saga โอวีเอ2000 Strange Dawn อินุยาฉะ เทพอสูรจิ้งจอกเงิน Ghost Stories2001 อินุยาฉะ เทพอสูรจิ้งจอกเงิน เดอะมูฟวี่1 : สัมผัสรักข้ามเวลา ภาพยนตร์ Kikaider 01: The Animation2002 Princess Tutu อินุยาฉะ เทพอสูรจิ้งจอกเงิน เดอะมูฟวี่2 : ปราสาทดินแดนแห่งกระจก ภาพยนตร์2003Gilgamesh อินุยาฉะ เทพอสูรจิ้งจอกเงิน เดอะมูฟวี่3 : อภินิหารดาบครองฟ้าดิน ภาพยนตร์2004 Mars Daybreak ซามูไรเซเว่น อินุยาฉะ เทพอสูรจิ้งจอกเงิน เดอะมูฟวี่4 : เปลวเพลิงแห่งเกาะลี้ลับ ภาพยนตร์2005 Mushiking: The King of Beetles ภาพยนตร์ Play Ball2006 Play Ball 2nd ดี.เกรย์แมน 2007 คินดะอิจิ กับคดีฆาตกรรมปริศนา ทีวีตอนพิเศษ (2 ตอน)2008 Hakaba Kitarō Casshern Sins2009 เซนต์เซย์ย่า ภาค The Lost Canvas จ้าวนรกฮาเดส Inuyasha: The Final Act 2016 Ace Attorney 2020 ยาฉะฮิเมะ: เจ้าหญิงครึ่งอสูร2021 The Journey ภาพยนตร์ เทสล่าโน้ต 2024 รันม่า ½ ไอ้หนุ่มกังฟู 

 วีดีโอเกมส์ 
+ รายชื่องานการผลิตในวิดีโอเกม ปี ชื่อ บทบาท 2002คิงดอมฮาตส์ผู้จัดเตรียม2004Kingdom Hearts: Chain of Memoriesผู้จัดเตรียม2005คิงดอมฮาตส์ IIผู้จัดเตรียม2010Kingdom Hearts Birth by Sleepผู้จัดเตรียม2012Asura's Wrathผู้จัดเตรียม
# เนกาโปจิ แองเกลอ
เป็นออริจินัลอนิเมะซีรีส์ทางโทรทัศน์ที่ผลิตโดยสตูดิโอ NUT กำกับโดย ยูทากะ อูเอมูระ เขียนบทโดยโทโมฮิโระ ซูซูกิ และมีฮิโรมิ ทานิกูจิเป็นผู้ออกแบบตัวละคร เพลงประกอบแต่งโดยโทโมกิ คิคุยะ เริ่มออกอากาศตั้งแต่วันที่ 3 ตุลาคม ถึงวันที่ 19 ธันวาคม พ.ศ. 2567 ทางช่องเอที-เอ็กซ์และเครือข่ายอื่นๆ เพลงเปิดคือ  ขับร้องโดย Van de Shop ส่วนเพลงปิดคือ  ขับร้องโดย 96Neko บิลิบิลิได้ประกาศอัพโหลดเรื่องนี้บนแอพของตัวเอง

 เรื่องย่อ 
ซีรีส์เรื่องนี้เป็นเรื่องราวของสึเนะฮิโระ ซาซากิ นักศึกษาที่เพิ่งได้รับการวินิจฉัยว่าป่วยด้วยโรคร้ายแรง และมีเวลาเหลืออีกเพียง 2 ปีที่จะมีชีวิตอยู่ได้ หลังจากตกลงไปในทะเลโดยไม่ได้ตั้งใจ เขาก็ได้ผูกมิตรกับฮานะ อายุกาวะ ผู้ช่วยชีวิตเขาไว้ เขาเริ่มสนใจการตกปลาร่วมกับทากาอากิ สึตสึจิโมริ เพื่อนของเธอ

 ตัวละคร 

 รายชื่อตอน 

 หมายเหตุ
# จวนตวน
จวนตวน หรือ จวนต๋วน (มีบทบาทในช่วงปี ค.ศ. 252-258) มีชื่อในภาษาจีนกลางว่า เฉฺวียน ตฺวาน  เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนตวนแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นข้าราชการของวุยก๊ก

 ประวัติ 
จวนเต๊กเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง(全琮字子璜，吳郡錢唐人也。) จดหมายเหตุสามก๊ก เล่มที่ 60. เป็นญาติของจวนจ๋องขุนพลของรัฐง่อก๊ก(端，其從子也。) จื้อจื้อทงเจี้ยน เล่มที่ 77. 

ในปี ค.ศ. 252 เดือน 10 ของศักราชเจี้ยนซิง (建興) ปีที่ 1 จูกัดเก๊กราชครูแห่งง่อก๊กยกทัพไปยังทะเลสาบเจาอ๋อ (巢湖 เฉาหู) และสั่งให้สร้างก่อสร้างเขื่อนที่ตังหิน (東興 ตงซิง; ทางตะวันออกเฉียงใต้ของนครเฉาหู มณฑลอานฮุยในปัจจุบัน) และให้สร้างป้อมปราการ 2 แห่งขึ้นระหว่างภูเขา 2 ลูก จูกัดเก๊กมอบหมายให้จวนตวนและเล่าเลียก (留略 หลิว เลฺว่) แยกกันนำทหารคนละพันนายไปรักษาป้อมปราการ 2 แห่งที่ตังหิน โดยจวนตวนรักษาป้อมตะวันตก เล่าเลียกรักษาป้อมตะวันออก เพื่อป้องทัพทัพของรัฐวุยก๊กที่อาจเข้าโจมตีรัฐง่อก๊ก(冬十月，太傅恪率軍遏巢湖，城東興，使將軍全端守西城，都尉留略守東城。)จดหมายเหตุสามก๊ก เล่มที่ 48.

 กบฏจูกัดเอี๋ยน 

ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก (全懌 เฉฺวียน อี้) , จวนตวน, ต๋องจู (ถาง จือ), หวาง จั้ว  และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน(遣長史吳綱將小子靚至吳請救。吳人大喜，遣將全懌、全端、唐咨、王祚等，率三萬眾，密與文欽俱來應誕。) สามก๊กจี่ เล่มที่ 28. ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ(文欽、全懌等從城東北因山乘險，得將其眾突入城。) จื้อจื้อทงเจี้ยน เล่มที่ 77. หลานอาของจวนเต๊กคือจวนฮุย (全禕 เฉฺวียน อี) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป(懌兄子輝、儀留建業，與其家內爭訟，攜其母，將部曲數十家渡江，自歸文王。會建策，密為輝、儀作書，使輝、儀所親信齎入城告懌等，說吳中怒懌等不能拔壽春，欲盡誅諸將家，故逃來歸命。懌等恐懼，遂將所領開東城門出降，皆蒙封寵，城中由是乖離。) สามก๊กจี่ เล่มที่ 28. ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 ผิงตงเจียงจวิน) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน(十二月，懌等率其眾數千人開門出降，城中震懼，不知所為。詔拜懌平東將軍，封臨湘侯；端等封拜各有差。) จื้อจื้อทงเจี้ยน เล่มที่ 77.
# ใจซ่อนรัก
ใจซ่อนรัก  เป็นซีรีส์แซฟฟิกไทย แนวโรแมนติก-ดราม่า ที่สร้างจากบทประพันธ์ชื่อเดียวกันของ มีนาม สรัสวดี วงศ์สมเพ็ชร กำกับ ศิริลักษณ์ คอง และกรณ์นภัส เศรษฐรัตนพงศ์ แสดงนำ ออกอากาศทางช่อง 3 เอชดี ทุกวันจันทร์ เวลา 22.30 น. เดิมเวลา 22:00 น. สำหรับตอนแรก) (เวลามาตรฐานไทย) ระหว่างวันที่ 24 มิถุนายน ถึง 12 สิงหาคม พ.ศ. 2567 โดยละครเรื่องนี้เป็นละครโทรทัศน์แซฟฟิกเรื่องแรกที่ทางช่อง 3 ลงทุนสร้างเอง

 เนื้อเรื่อง 
ใจซ่อนรัก เรื่องราวความรักของ ฟ้าลดา (ศิริลักษณ์ คอง) หมอผิวหนังเจ้าของฉายา หมอนางฟ้า ลูกสาวเพียงคนเดียวของ ภูธเรศ (ปรเมศร์ น้อยอ่ำ) และ คุณหญิงรัศมี (อาภาศิริ นิติพน) เจ้าของโรงพยาบาลที่ฟ้าลดาทำงานอยู่ ผู้ผิดหวังในความรักจาก เอิน ศนิธาดา (กรณ์นภัส เศรษฐรัตนพงศ์) ผู้กลายมาเป็นดาราสาวดาวรุ่ง และบังเอิญมาเป็นพรีเซ็นเตอร์ของโรงพยาบาล ซึ่งพยายามกลับมาขอคืนดีกับฟ้าลดา แต่ฟ้าลดากลับไม่เชื่อยิ่งเอินมีข่าวกับ อิงฟ้า (อาณดา ประกอบกิจ) ดาราสาวระดับซุปตาร์อีกคน ที่กลายเป็นคู่จิ้นของเอิน ก็ยิ่งตอกย้ำให้ลดาผลักไสเอินไปจากชีวิตของเธอมากขึ้นไปอีก

ขณะเดียวกันคุณหญิงรัศมีที่ไม่ชอบให้เอินมายุ่งเกี่ยวกับลูกสาว ก็พยายามจับคู่ลดากับ หมอวิษณุ (นัฐนิช ประดิษฐาน) หมอหนุ่มรูปหล่อทายาทบริษัทนำเข้าอุปกรณ์ทางการแพทย์ที่ทำงานในโรงพยาบาลเดียวกันเพื่อผลประโยชน์ทางธุรกิจ นอกจากนี้ยังมี รตี (สุรีย์ญะเรศ ยะคะเรศ) อีกหนึ่งดาราสาวสวยระดับซุปตาร์ที่พยายามเข้ามาอาสาดามใจฟ้าลดา

ด้านเอินก็ไม่ยอมแพ้พยายามง้อขอคืนดีฟ้าลดาทุกวิถีทาง โดยมี ซูซี่ (เอแคลร์ จือปาก) สาวสองผู้จัดการของเอินคอยช่วยเหลือ แต่ฟ้าลดามี หมอแทน (จักริน ภูริพัฒน์) หมอศัลยกรรม และ หมอโบว์ (แดนดาว ยมาภัย) หมอห้องฉุกเฉิน เพื่อนสนิทของฟ้าลดาคอยขัดขวางเพราะกลัวเพื่อนจะเสียใจอีกรอบ

 งานสร้าง 
ในวันที่ 2 เมษายน พ.ศ. 2567 ช่อง 3 ได้ปล่อย Official Pilot ของละครเรื่อง ใจซ่อนรัก ออกมาให้ได้รับชมโดยได้กระแสตอบรับที่ดีจากผู้ชม หลังจากนั้น ในวันที่ 11 มิถุนายน พ.ศ. 2567 ละครเรื่องใจซ่อนรัก ได้จัดพิธีบวงสรวงเอาฤกษ์เอาชัยเป็นสิริมงคลก่อนละครจะออกอากาศที่ สตูดิโอช่อง 3 หนองแขม

 นักแสดง 
 ตัวละคร  นักแสดง พญ.ฟ้าลดา ฐานานุศักดิ์(ลดา,พี่หมอ)หลิงหลิง คองศนิธาดา พงษ์พิพัฒน์(น้องเอิน)กรณ์นภัส เศรษฐรัตนพงศ์ซูซี่ชาติศักดิ์ มหาทา อิงฟ้าอาณดา ประกอบกิจหมอแทนคุณจักริน ภูริพัฒน์หมอวิษณุนัฐนิช ประดิษฐานหมอโบว์แดนดาว ยมาภัยคุณรัศมี ฐานานุศักดิ์อาภาศิริ นิติพนนายแพทย์ภูธเรศ ฐานานุศักดิ์ปรเมศร์ น้อยอ่ำจินตนา พงษ์พิพัฒน์ (แม่ของเอิน)นฤมล พงษ์สุภาพรตีสุรีย์ญะเรศ ยะคะเรศรสรินทร์ธันย์ชนก ยุทธสารศิริ
# เรียวตาโร โนโนมูระ
เรียวตาโร โนโนมูระ (เกิดวันที่ 29 กรกฎาคม ค.ศ. 1966) เป็นอดีตนักการเมืองและนักต้มตุ๋นชาวญี่ปุ่นที่ถูกตัดสินว่ามีความผิด ซึ่งเป็นที่รู้จักจากการร้องไห้อย่างบ้าคลั่งระหว่างการแถลงข่าวเมื่อ ค.ศ. 2014 โนโนมูระมีอาชีพทางนิติบัญญัติเพียงช่วงสั้น ๆ โดยได้รับเลือกในสภาจังหวัดเฮียวโงะใน ค.ศ. 2011 ก่อนลาออกเนื่องด้วยเรื่องอื้อฉาวทางการเงินใน ค.ศ. 2014 งานแถลงข่าวของเขาได้กลายเป็นมีม เนื่องจากการร้องไห้อย่างบ้าคลั่งหลังถูกถามให้อธิบายเรื่องการเงินของเขา ใน ค.ศ. 2016 เขาถูกตัดสินให้จำคุกสามปีและรอลงอาญา 4 ปีฐานใช้จ่ายอย่างฉ้อโกงและใช้เงินทุนโดยมิชอบ

ชีวิตช่วงต้นและการศึกษา 
โนโนมูระเกิดเมื่อวันที่ 29 กรกฎาคม ค.ศ. 1966 ที่โอซากะ จบจากโรงเรียนมัธยมคิตาโนะ จังหวัดโอซากะ และเข้าเรียนที่มหาวิทยาลัยคันไซ ภายหลังกลายเป็นที่ปรึกษาสำนักงานจังหวัดเฮียวโงะชูเรไกที่จัดขึ้นโดยบัณฑิตจากมหาวิทยาลัยคันไซ หลังจบการศึกษา เขาได้รับการว่าจ้างเป็นข้าราชการที่ศาลากลางคาวานิชิเป็นเวลา 15 ปี หลังจากนั้นจึงลาออกเพื่อไปเล่นการเมือง

 อาชีพการเมือง 

 ร่ำไห้ช่วงแถลง 
เมื่อวันที่ 2 กรกฎาคม ค.ศ. 2014 โนโนมูระจัดการแถลงข่าวเกี่ยวกับการเยือนของเขา โดยตอบคำถามนักข่าวส่วนใหญ่ด้วยการให้คำตอบที่คลุมเครือและกล่าวว่า "ผมจำไม่ได้" เมื่อนักข่าวขอให้เขาอธิบายข้อกล่าวหาที่เขาถูกกล่าวหา โนโนมูระจึงเริ่มร้องไห้และ "พูดประโยคไร้แก่นสารและทุบโต๊ะ" วิดีโอร่ำไห้ของเขากลายเป็นกระแส โดยสถานีโทรทัศน์ญี่ปุ่นหลายแห่งถ่ายทอดฉากนี้หลายครั้ง และมีผู้เข้าชมในยูทูบมากกว่า 730,000 ครั้ง

หลังงานแถลงข่าว ทาดาโอ คาจิตานิ ประธานสภา และบรรดาสมาชิกพรรคเสรีประชาธิปไตยเรียกร้องให้เขาลาออก และในวันที่ 11 กรกฎาคม ค.ศ. 2014 เขาลาออกจากสภา ท่ามกลางการสอบสวนเรื่องอื้อฉาวและข้อกล่าวหาใหม่เรื่องการฉ้อโกงของเขา
# อัลเลน จาง
จาง เสี่ยวหลง  หรือที่รู้จักในชื่อ อัลเลน จาง  เป็นนักเขียนโปรแกรมคอมพิวเตอร์และผู้บริหารด้านเทคโนโลยีชาวจีน เขาเป็นที่รู้จักในฐานะผู้นำการพัฒนาวีแชตและฟอกซ์เมล รวมถึงเป็นรองกรรมการผู้จัดการใหญ่และประธานของเวยซิ่นกรุปที่เทนเซ็นต์โฮลดิงลิมิเต็ด ทั้งนี้ จางได้รับปริญญาปริญญาวิทยาศาสตรบัณฑิต (วท.บ.) และวิทยาศาสตรมหาบัณฑิต (วท.ม.) สาขาวิศวกรรมโทรคมนาคมจากมหาวิทยาลัยวิทยาศาสตร์และเทคโนโลยีหัวจงใน ค.ศ. 1991 และ 1994 ตามลำดับ
# จวนเต๊ก
จวนเต๊ก หรือ จวนต๊ก (มีบทบาทในช่วงปี ค.ศ. 249-258) มีชื่อในภาษาจีนกลางว่า เฉฺวียน อี้  เป็นขุนพลของรัฐง่อก๊กในยุคสามก๊กของจีน ในช่วงระหว่างปี ค.ศ. 257-258 จวนเต๊กแปรพักตร์เข้าด้วยวุยก๊กที่เป็นรัฐอริของง่อก๊กและกลายเป็นขุนพลของวุยก๊ก

 ประวัติ 
จวนเต๊กเป็นชาวอำเภอเจียนต๋อง (錢唐縣 เฉียนถางเซี่ยน) เมืองง่อกุ๋น (吳郡 อู๋จฺวิ้น) ซึ่งปัจจุบันคือนครหางโจว มณฑลเจ้อเจียง(全琮字子璜，吳郡錢唐人也。) จดหมายเหตุสามก๊ก เล่มที่ 60. เป็นบุตรชายของจวนจ๋องขุนพลของรัฐง่อก๊กและกิมก๋งจู๋ (ซุน หลู่ปาน) พระธิดาของซุนกวนจักรพรรดิผู้ก่อตั้งรัฐง่อก๊ก(全懌母，孫權女也， ...) จิ้นชู เล่มที่ 2.(懌，琮之子。) จื้อจื้อทงเจี้ยน เล่มที่ 77. 

ในปี ค.ศ. 249 จวนจ๋องเสียชีวิต จวนเต๊กได้สืบทอดบรรดาศักดิ์โหวแห่งเจียนต๋อง (錢塘侯 เฉียนถางโหว) ต่อจากบิดา(十二年卒，子懌嗣。) สามก๊กจี่ เล่มที่ 60.

 กบฏจูกัดเอี๋ยน 

ในปี ค.ศ. 257 เดือน 5 ของศักราชไท่ผิงปีที่ 2 จูกัดเอี๋ยนขุนพลของรัฐวุยก๊กก่อกบฏที่อำเภอฉิวฉุน (壽春 โช่วชุน; ปัจจุบันคืออำเภอโช่ว นครลู่อาน มณฑลอานฮุย) เพื่อต่อต้านสุมาเจียวผู้สำเร็จราชการแทนพระองค์แห่งวุยก๊ก จูกัดเอี๋ยนส่งจูกัดเจ้งบุตรชายและงอก๋งหัวหน้าเสมียน (จ๋างฉื่อ) ไปขอการสนับสนุนจากง่อก๊ก ง่อก๊กจึงส่งบุนขิม, จวนเต๊ก, จวนตวน (เฉวียน ตวาน), ต๋องจู (ถาง จือ), หวาง จั้ว  และนายทหารคนอื่น ๆ ให้นำกำลังพลง่อก๊ก 30,000 นายไปสนับสนุนการก่อกบฏของจูกัดเอี๋ยน(遣長史吳綱將小子靚至吳請救。吳人大喜，遣將全懌、全端、唐咨、王祚等，率三萬眾，密與文欽俱來應誕。) สามก๊กจี่ เล่มที่ 28. ในเดือน 6 บุนขิม จวนเต๊ก และนายทหารคนอื่น ๆ เดินทัพตัดผ่านภูมิประเทศภูเขาเข้าฉิวฉุนทางด้านตะวันออกเฉียงเหนือ(文欽、全懌等從城東北因山乘險，得將其眾突入城。) จื้อจื้อทงเจี้ยน เล่มที่ 77. หลานอาของจวนเต๊กคือจวนฮุย (全禕 เฉฺวียน อี) และเฉฺวียน อี๋ (全儀) อยู่ที่นครหลวงเกี๋ยนเงียบ (建業 เจี้ยนเย่; ปัจจุบันคือนครหนานจิง มณฑลเจียงซู) เกิดทะเลาะกับสมาชิกในครอบครัว จึงพามารดาและคนรับใช้หลายสิบคนข้ามแม่น้ำไปเข้าร่วมกับสุมาเจียว จงโฮยผู้ช่วยคนสนิทของสุมาเจียวจึงวางแผนเขียนหนังสือลับในนามของจวนฮุยและเฉฺวียน อี๋ แล้วส่งคนสนิทของจวนฮุยและเฉฺวียน อี๋ให้นำหนังสือลับเข้าฉิวฉุนไปแจ้งจวนเต๊ก โดยอ้างว่าผู้คนในง่อก๊กโกรธมากที่จวนเต๊กและคนอื่น ๆ ไม่สามารถเอาชนะทหารข้าศึกที่กำลังปิดล้อมฉิวฉุนได้ และคิดจะใช้เรื่องนี้ในการสังหารสมาชิกในครอบครัวของจวนเต๊กและคนอื่น ๆ แล้วจึงยอมจำนนต่อวุยก๊ก จวนเต๊กและคนอื่น ๆ ได้รับข่าวก็ตกใจและรู้สึกไม่สบายใจ ในเดือน 12 จวนเต๊กและคนอื่น ๆ นำทหารหลายพันนายยอมจำนนต่อสุมาเจียว ผู้คนในฉิวฉุนทราบเรื่องนี้ก็รู้สึกหวาดกลัวและไม่รู้จะทำอย่างไรต่อไป(懌兄子輝、儀留建業，與其家內爭訟，攜其母，將部曲數十家渡江，自歸文王。會建策，密為輝、儀作書，使輝、儀所親信齎入城告懌等，說吳中怒懌等不能拔壽春，欲盡誅諸將家，故逃來歸命。懌等恐懼，遂將所領開東城門出降，皆蒙封寵，城中由是乖離。) สามก๊กจี่ เล่มที่ 28. ราชสำนักวุยก๊กแต่งตั้งให้จวนเต๊กเป็นขุนพลสยบภาคตะวันออก (平東將軍 ผิงตงเจียงจวิน) และให้มีบรรดาศักดิ์เป็นหลินเซียงโหว (臨湘侯) จวนตวนและคนอื่น ๆ ก็ได้รับการแต่งตั้งในตำแหน่งต่าง ๆ กัน(十二月，懌等率其眾數千人開門出降，城中震懼，不知所為。詔拜懌平東將軍，封臨湘侯；端等封拜各有差。) จื้อจื้อทงเจี้ยน เล่มที่ 77.